Долбоор

КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ

**Кыргыз Республикасынын “Менин үйүм 2021-2026”**

**турак жай программасынын алкагында мамлекеттик ипотекалык кредиттердин пайыздык ченин белгилөө жөнүндө**

“Мамлекеттик ипотекалык турак жай насыясы жөнүндө” Кыргыз Республикасынын Мыйзамынын 10-беренесин ишке ашыруу максатында, “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 13 жана 17-беренелерине ылайык, Кыргыз Республикасынын Министрлери токтом кылат:

1. Кыргыз Республикасынын Министрлер Кабинетинин 2021-жылдын 13-июлундагы № 75 токтому менен бекитилген “Менин үйүм 2021-2026” Кыргыз Республикасынын турак жай программасынын алкагында берилүүчү мамлекеттик ипотекалык кредиттер боюнча пайыздык чендердин деңгээли төмөнкү түрдө белгиленсин:

1) республикалык бюджеттен жана ипотекалык турак жайды насыялоо чөйрөсүндөгү ыйгарым укуктуу органдын жүгүртүү каражаттарынын эсебинен каржылануучу, анын ичинде ислам каржылоо принциптерине ылайык, жаңыдан берилген мамлекеттик ипотекалык кредиттер боюнча пайыздык чен төмөнкүдөй белгиленет:

- “Жеңилдетилген ипотека” турак жайды каржылоо багытында - жылдык 4%;

- “Арзан ипотека” турак жайды каржылоо багытында - жылдык 8%.

2) бюджеттен тышкаркы каражаттарынын эсебинен каржылануучу, анын ичинде ипотекалык баалуу кагаздарды чыгаруу жолу менен тартылган каражаттар, мамлекеттик ипотекалык кредиттер боюнча пайыздык чендерди жана кредит берүүнүн, ошондой эле ислам принциптери боюнча турак жайды каржылоонун жалпы шарттары мамлекеттик турак жай каржылоо секторуна ресурстарды тартууга кеткен чыгымдарды эске алуу менен жана жогоруда аталган турак жай программасын ишке ашыруу үчүн инвестициялык каражаттарды берген донорлор/инвесторлор менен түзүлгөн келишимдерге ылайык, ипотекалык турак жайды насыялоо чөйрөсүндөгү ыйгарым укуктуу орган тарабынан бекитилет.

2. Кыргыз Республикасынын Министрлер Кабинетинин 2021-жылдын 13-июлундагы № 75 “Менин үйүм 2021-2026” Кыргыз Республикасынын турак жай программасын бекитүү жөнүндө” токтомунун 1-тиркемесине төмөнкүдөй өзгөртүүлөр киргизилсин:

1) 19-пункт төмөнкүдөй мазмундагы 4-пунктча менен толукталсын: “Программаны ишке ашыруунун натыйжалуулугун камсыз кылуу жана Программага катышуучу жарандарды камтууну жогорулатуу максатында гарантиялык фонддордун инструменттери колдонулат:

- коммерциялык банктардын катышуусу менен турак жайды каржылоодо кредиттик тобокелдиктерди диверсификациялоо жана турак жайды каржылоо системасынын туруктуулугу үчүн портфелдик кепилдиктер колдонулат;

- курулуш уюмдарынын катышуусу менен жеткиликтүү турак жайларды курууда кепилдик фонддордун башка инструменттери колдонулат.”;

2) 20-пункттун 2-пунктчасынын 2-абзацы төмөндөгүдөй редакцияда баяндалсын: “коммерциялык өнөктөш банктардан кредит боюнча укугун талап кылуу МИКке/башка өнөктөш-банкка кайра каржылоо/которуу/өткөрүп берүү же башка мүмкүн болгон ыкмаларды колдонуп, жеңилдетилген ипотекалык кредиттер боюнча акыркы пайыздык ченди этап менен жылдык 4%га чейин төмөндөтүү”;

3) 24-пункт төмөнкүдөй мазмундагы 3-пунктча менен толукталсын: “жарандардын чыгымдарын азайтуу максатында Программанын алкагында жарандар сатып алган кыймылсыз мүлккө укуктарды мамлекеттик каттоонун электрондук формасы киргизилет.”.

3. Кыргыз Республикасынын Министрлер Кабинетинин 2021-жылдын 13-июлундагы № 75 “Менин үйүм 2021-2026” Кыргыз Республикасынын турак жай программасын бекитүү жөнүндө” токтомунун 2-тиркемесине төмөнкүдөй өзгөртүүлөр киргизилсин:

1) 4-главасы төмөнкү мазмундагы 14-1-пункту менен толукталсын:

“

|  |  |  |  |  |  |
| --- | --- | --- | --- | --- | --- |
| 14-1 | Кепилдик фонддордун инструменттерин колдонуу | Кепилдик фонддордун инструменттери турак жайды каржылоодо жана турак жай курулушунда колдонулду. МИКтин өнөктөш банктарына портфелдик кепилдиктер берилди. | 2021-2026-жылдар | КФ (макулдашуу боюнча), МИК (макулдашуу боюнча), ЭКМ | Кепилдик фонддордун каражаттары |

”;

2) 6-главасы төмөнкү мазмундагы 20-пункту менен толукталсын:

“

|  |  |  |  |  |  |
| --- | --- | --- | --- | --- | --- |
| 20 | Турак жай программасын ишке ашыруунун алкагында жарандар тарабынан сатып алынган кыймылсыз мүлккө укуктарды мамлекеттик каттоонун электрондук формасын киргизүү | Кыймылсыз мүлккө укуктарды мамлекеттик каттоо процесстерин санариптештирүү | 2022-2023-жылдар | СӨМ, ЮМ |  |

”;

3) Кыскартуулар төмөнкүдөй мазмун менен толукталсын: “

КФ – “Кепилдик фонд” ачык акционердик коом;

ЮМ – Кыргыз Республикасынын Юстиция министрлиги”.

4. Кыргыз Республикасынын Министрлер Кабинетинин 2021-жылдын 13-июлундагы № 75 “Менин үйүм 2021-2026” Кыргыз Республикасынын турак жай программасын бекитүү жөнүндө” токтомунун 3-тиркемесине төмөнкүдөй өзгөртүүлөр киргизилсин:

1) 2-главанын 3-пунктунун 1-пунктчасындагы “65” деген сан “70” деген санга алмаштырылсын;

2) 2-главанын 4-пункту төмөндөгүдөй редакцияда баяндалсын:

“Акыркы 3 (үч) жылдын ичинде Кыргыз Республикасынын бардык аймагында турак жайга байланыштуу кандайдыр бир жарандык-укуктук бүтүмдөрдүн жоктугу болгон шартта, Кыргыз Республикасынын жарандарында, күйөөсүндө (аялында) жана жашы жете элек балдарында турак жайда 20 чарчы м. көп эмес үлүшү болгон учурда Программага катышууга жол берилет. “Жеңилдетилген ипотека” багытынын алкагында калктын социалдык жактан корголбогон категорияларына ушул Тартиптин тандоо критерийлерин эске албаганда, МИК менчик турак жай фондунан жеңилдетилген шарттарда турак жай берет.”;

3) 2-главанын 7-пунктунун 2-абзацында “ипотекалык кредиттер” деген сөздөрдөн кийин “жана ижаралык турак жай” деген сөздөр менен толукталсын;

4) 4-главанын 7-пунктунун “Эскертүү” бөлүгү төмөндөгүдөй редакцияда баяндалсын: “Кыргыз Республикасынын “Мамлекеттик ипотекалык турак жай насыясы жөнүндө” 2017-жылдын 4-майындагы № 73 Мыйзамына ылайык бекитилет”.

5. Төмөнкүлөр күчүн жоготту деп таанылсын:

1) Кыргыз Республикасынын Өкмөтүнүн 2017-жылдын 24-августундагы № 534 “Мамлекеттик ипотекалык насыянын базалык пайыздык ставкасына колдонулуучу коэффициенттерди эсептөөнүн тартибин бекитүү жөнүндө” токтому;

2) Кыргыз Республикасынын Өкмөтүнүн 2019-жылдын 25-февралындагы № 93 “Кыргыз Республикасынын Өкмөтүнүн 2017-жылдын 24-августундагы № 534 “Мамлекеттик ипотекалык насыянын базалык пайыздык ставкасына колдонулуучу коэффициенттерди эсептөөнүн тартибин бекитүү жөнүндө” токтомуна өзгөртүүлөрдү киргизүү тууралуу” токтому.

6. Кыргыз Республикасынын Министрлер Кабинетине караштуу Кыргыз Республикасынын Социалдык фонду Кыргыз Республикасынын Министрлер Кабинетинин 2021-жылдын 13-июлундагы № 75 менен бекитилген “Менин үйүм 2021-2026” Кыргыз Республикасынын турак жай программасынын ишке ашыруу мөөнөтүндө ипотекалык турак жайды насыялоо чөйрөсүндөгү ыйгарым укуктуу органы тарабынан чыгарылган ипотекалык баалуу кагаздарды приоритеттик түрдө сатып алсын.

7. Бул токтом Кыргыз Республикасынын Министрлер Кабинетинин 2021-жылдын 13-июлундагы № 75 менен бекитилген “Менин үйүм 2021-2026” Кыргыз Республикасынын турак жай программасынын ишке ашыруу мөөнөтүндө колдонулат.

8. Ушул токтомдун аткарылышын контролдоо Кыргыз Республикасынын Президентинин администрциясынын Президенттин жана Министрлер Кабинетинин чечимдерин аткарууну контролдоо башкармалыгына жүктөлсүн.

9. Ушул токтом расмий жарыяланган күндөн тартып он күн өткөндөн кийин күчүнө кирет.

**Төрага А.У. Жапаров**